fi fi fi fi fi fi fi et fi fi fi fi fi fi fi fi fi fi fi fi fi fi fi fi fi fi et fi fi fi fi fi fi fi fi fi fi fi fi fi fi fi fi fi fi fi fi fi et fi fi fi fi fi fi fi fi fi fi fi fi fi fi fi fi fi fi fi fi
Datapohjaisen aineiston kuvailu - Turun AMK:n datanhallinnan opas - Tiedonhakijan oppaat at Turku University of Applied Sciences
Näyttää siltä, että selaimesi on Internet Explorer 11 tai vanhempi. Selainta ei tueta, joten käytä muuta selainta.
Turun AMK:n datanhallinnan opas: Datapohjaisen aineiston kuvailu
Ohjeistus tutkimusmenetelmien ja -infrastruktuurien avoimuudesta
Datapohjaisen aineiston tallentaminen, dokumentointi ja hyödyntäminen
Mitä on datapohjaisen aineiston kuvailu?
Datapohjaisen aineiston kuvailu on TKI-aineistojen kuvailevien tietoja (metatiedot tai metadata) tuottamista tietyssä standardoidussa muodossa, joka mahdollistaa tutkimusaineistojen löytyvyyden myös hankkeen päätyttyä. Metadatan avulla TKI-aineisto on ymmärrettävää, löydettävää ja mahdollista hyödyntää. Metadata kertoo millaista tutkimusaineisto on, mitä sille on tehty ja missä se on. Kuvailevia tietoja ovat mm.
keräämiseen liittyvä tieto, esim. aineiston keräysaika ja keräyspaikka, käytetyt menetelmät, laitteet ja ohjelmistot
aineiston keräämisestä vastaavat tutkijat ja tutkimusryhmä
omistajuus, tallennuspaikka ja käyttöoikeudet.
Datan kuvailu kannattaa aloittaa samalla kun aineiston keruu alkaa.
Datapohjaisen aineiston kuvailu ja kuvailutietojen käyttöön saattaminen parantavat tutkimuksen näkyvyyttä ja vaikuttavuutta. TKI-aineistot saavat kuvailun yhteydessä yksilöllisen tunnisteen. TKI-aineiston kuvailu mahdollistaa siihen viittaamisen julkaisuissa.
Metadatan tallennus Turun AMK:ssa
Turun AMK:ssa tavoitteena on tuottaa datapohjaisten aineistojen metadata suoraan CSC:n ylläpitämään kansalliseen tutkimusaineistojen Etsin-hakupalveluun, jossa se on haettavissa. Alla kaaviokuva prosessista. Kuvan numerointi viittaa seuraaviin vaiheisiin prosessia:
Tutkimusaineiston järjestäminen ja nimeäminen – tutkimusryhmä
selkeät tiedostojen ja kansioiden nimet, yleisesti käytettävät tiedostomuodot
readme-tiedosto, kuvat ym. käyttöohjeet
eheyden ja käyttöoikeuksien varmistaminen (omat/tulevat)
anonymisointiin, avoimeen lisensointiin ja embargoon liittyvät pohdinnat
2. IDA-tallennustilan hakeminen – OS-asiantuntija ja tutkimusryhmä
tutkimusryhmä antaa IDA-yhteyshenkilölle (=OS-asiantuntija) tiedot IDA-tallennustilasta (esim. käyttöoikeudet halutuille henkilöille)
OS-asiantuntija hakee IDA-tallennustilaa tutkimusaineistolle
tutkimusryhmän jäsenet hakevat tarvittaessa CSC-tunnuksen  OS-asiantuntija liittää tutkimusryhmän jäsenet IDA-tallennustilaan
3. Tutkimusaineistojen siirto IDA-palveluun – tutkimusryhmä tai OS-asiantuntija
tutkimusryhmä tai OS-asiantuntija siirtää tiedostot tallennustilaan, tarvittaessa järjestelee tiedostot lopulliseen julkaistavaan hakemistorakenteeseen ja lopuksi jäädyttää tiedostot IDA-palvelussa
4. Metatiedon tallennus oman organisaation alustalle – tutkimusryhmä ja OS-asiantuntija
tutkimusryhmä työstää tutkimusaineiston metatiedot ammattikorkeakoulun käytössä olevalle alustalle yhteistyössä OS-asiantuntijan kanssa
5. Metatiedon tallennus Qvain-palveluun – OS-asiantuntija
OS-asiantuntija huolehtii tutkimusaineiston metatiedot Qvain-palveluun
6. Metatietojen tarkistus Qvain-palvelussa – tutkimusryhmä ja OS-asiantuntija
metatiedot tarkistetaan ja muokataan yhdessä
metatietoon liitetään IDA-palveluun tallennettu data
7. Metatiedon julkaisu Etsin-hakupalveluun – OS-asiantuntija
tarvittaessa metatietoja lisätään ja muokataan myös tutkimusaineiston julkaisemisen jälkeen
Tämä on Turun ammattikorkeakoulun datanhallinnan opas. Datanhallinnan infraa uudistetaan vuoden 2022 aikana. Opasta päivitetään uusien tietojärjestelmien ja prosessien käyttöönoton yhteydessä.
Ota yhteyttä datanhallinnan asiantuntijoihin sähköpostilla openscience@turkuamk.fi.
Hyvä tieteellinen käytäntö ja tutkimusetiikka
Jokaisen ammattikorkeakouluyhteisön jäsenen on noudatettava aineistonhallinnassa tutkimuseettisiä ohjeita sekä huolehdittava luottamuksellisten tietojen suojaamisesta, tietoturvasta ja tietosuojasta lainsäädännön, hyvän tieteellisen käytännön sekä ammattikorkeakoulun antamien ohjeiden ja määräysten mukaisesti.
Turun ammattikorkeakoulu on sitoutunut noudattamaan Tutkimuseettisen neuvottelukunnan (TENK) ihmistieteellisten tutkimusalojen eettisiä periaatteita: https://www.tenk.fi/fi/eettinen-ennakkoarviointi-ihmistieteissä.
Tutustu Turun AMK:n Tutkimusetiikka-sivustoon Messissä.
Turun AMK:n datanhallinnan oppaan tekemisessä on hyödynnetty soveltuvin osin seuraavia oppaita:
Seinäjoen ammattikorkeakoulun opasta Avoin TKI-toiminta: SeAMK-opas.
Haaga-Helian opasta Avoin TKI-toiminta Haaga-Heliassa
Turun AMK:n datanhallinnan oppaan käyttöoikeudet:
Tämä teos on lisensoitu Creative Commons Nimeä 4.0 Kansainvälinen -lisenssillä.
<< Edellinen: Datapohjaisen aineiston tallentaminen, dokumentointi ja hyödyntäminen
Seuraava: Datapohjaisen aineiston avaaminen >>
Päivitetty viimeksi: Jun 23, 2022 10:54 AM